**Likumprojekta “Grozījumi Elektroenerģijas tirgus likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Elektroenerģijas tirgus likumā” (turpmāk – Likumprojekts) mērķis ir paaugstināt valsts pārvaldes funkciju efektivitāti, nododot enerģētikas politikas jautājumu administrēšanu Būvniecības valsts kontroles birojam. Tāpat Likumprojekts paredz ieviest enerģētikas nozares valsts atbalsta sistēmas darbības regulēšanas nodevu, tādējādi iesaistot valsts atbalsta saņēmējus uzraudzības un kontroles procesā un nodrošinot šiem procesiem nepieciešamo finansējumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Ministru kabineta 2019. gada 16. jūlija sēdes protokola Nr. 33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām”” 3. punktu Ekonomikas ministrijai ir uzdots izstrādāt un ekonomikas ministram noteiktā kārtībā iesniegt izskatīšanai Ministru kabinetā tiesību aktu projektus par grozījumiem normatīvajos aktos attiecībā uz enerģētikas politikas īstenošanas funkciju nodošanu Būvniecības valsts kontroles birojam (turpmāk – BVKB). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši informatīvajā ziņojumā “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām” (Ministru kabineta 2019. gada 16. jūlija sēdes protokola Nr. 33 88.§) (turpmāk – informatīvais ziņojums) norādītajam, veicot izvērtējumu par šā brīža enerģētikas politikas īstenošanas kapacitātes un efektivitātes iespējām Ekonomikas ministrijā un tiem esošajiem un jaunajiem pienākumiem, kas izriet no ES normatīvo aktu pilnīgas ieviešanas, īstenošanas un uzraudzības, tika secināts, ka šobrīd Ekonomikas ministrijas kompetencē ir vairākas īstenošanas funkcijas un uzdevumi, kuru izpildei nav pieejama kapacitāte, līdz ar to tās tiek veiktas samazinātā apjomā, tajā skaitā attiecībā uz obligātā iepirkuma mehānisma uzraudzību. Tāpat secināts, ka vairākas funkcijas un uzdevumi, ko Ekonomikas ministrija veic, nebūtu tipiski jāveic ministrijai. Secināts arī, ka vairākas funkcijas un uzdevumi ir jāsāk īstenot pēc iespējas ātrāk vai jāturpina veikt daudz lielākā kapacitātē un apjomā, lai nepieļautu situāciju, ka Eiropas Komisija nosaka Latvijas Republikai soda sankcijas ES normatīvo aktu neieviešanas un neizpildes gadījumā, piemēram, attiecībā uz transporta enerģijas nosacījumiem un energoefektivitātes uzlabošanas pienākumu veikšanas uzraudzību.  Informatīvajā ziņojumā iekļautais risinājums paredz šobrīd Ekonomikas ministrijai noteiktās enerģētikas politikas īstenošanas funkcijas un uzdevumus nodot BVKB. Lai to īstenotu, jāveic grozījumi vairākos likumos un Ministru kabineta noteikumos, tostarp šajā likumprojektā paredzētie grozījumi.  Saskaņā ar informatīvajā ziņojumā atspoguļoto, enerģētikas politikas īstenošanas funkciju nodošanai BVKB ir nepieciešams papildu finansējums, tostarp 410,00 tūkst. *euro* paredzami elektroenerģijas obligātā iepirkuma uzraudzības īstenošanai 2020. gadā un 351,00 tūkst. *euro* turpmākajos gados (atlīdzībai, precēm un pakalpojumiem un kapitālizdevumiem). Finanšu līdzekļi šo izdevumu segšanai tiks rasti, veicot šajā likumprojektā paredzētos grozījumus un sekojoši piemērojot enerģētikas nozares valsts atbalsta sistēmas darbības regulēšanas nodevu, sākot ar 2020. gadu, ko valsts atbalsta saņēmējiem būs pienākums nomaksāt par kārtējo kalendāro gadu līdz kārtējā gada 1. aprīlim. Priekšlikumi nodevas ieviešanai 2. lasījumā tika apstiprināti Saeimā 2019. gada jūlijā. Ar šo likumprojektu tiek piedāvāts samazināts nodevas apmērs, tādējādi radot labvēlīgākus apstākļus komersantiem, uz kuriem šī nodeva attieksies, kā arī tiek piedāvāts nodevu piemērot par kārtējo kalendāro gadu, tātad sākot ar 2020.gadu.  Enerģētikas nozares valsts atbalsta sistēmas darbības regulēšanas nodevas mērķis ir nodrošināt valsts atbalsta sistēmas elektroenerģijas ražošanai obligātā iepirkuma ietvaros vai garantētās maksas saņemšanai kontroles un uzraudzības efektīvu un pilnvērtīgu darbību. Nodevas likme tiek noteikta, ņemot vērā aprēķinātās nepieciešamās kopējās kontroles un uzraudzības izmaksas (Ekonomikas ministrija un Būvniecības valsts kontroles birojs ir aprēķinājuši, ka esošajā situācijā efektīvas un pastāvīgas kontroles un uzraudzības nodrošināšanai ir nepieciešami līdz 450 tūkst.*euro* ikgadēji), tāpēc tā tiek piemērota proporcionāli visiem sistēmas dalībniekiem, ievērojot to dalības apjomu valsts atbalsta sistēmā.  Tāpat nodevas piemērošana turpmāk arī palīdzēs uzlabot valsts atbalsta sistēmu un uzlabos turpmāko uzraudzības darbību kvalitāti. Nodevas maksātāji segs kontroļu un uzraudzības darbību izmaksas, tādējādi tie būs vispusēji iesaistīti uzraudzības procesa īstenošanā, kas savukārt veicinās valsts atbalsta uzraudzības procesa pilnveidošanos.  Ņemot vērā konstatētās nepilnības elektroenerģijas ražotāju, kas saņem valsts atbalstu, darbībā[[1]](#footnote-1), normatīvajos aktos ir paredzēts ieviest papildu valsts atbalsta kontroles mehānismus un pastiprināt jau esošos. Lai nodrošinātu minētajiem pasākumiem nepieciešamo finansējumu, tiek ieviesta nodeva, ar kuru tiks segtas valstij radušās kontroles mehānisma izmaksas. Tā kā atbilstoši Elektroenerģijas tirgus likumam elektroenerģijas ražotājam ir izvēles tiesības, vai saražoto elektroenerģiju pārdot par tirgus cenu vai pārdot to obligātā iepirkuma ietvaros, ražotājs var arī izvēlēties, vai saņemt valsts atbalstu. Izvēloties saņemt valsts atbalstu, komersantam būtu jāsedz arī izmaksas, kas rodas valstij uzturot sistēmu valsts atbalstam.  Ieguvums no pastiprinātas valsts atbalsta saņēmēju kontroles veikšanas būs valsts atbalsta efektīva izmantošana un atsevišķos gadījumos, iespējams, arī valsts atbalsta kopējo izmaksu samazināšanās.  Alternatīvs variants nodevas ieviešanai ir šo izmaksu iekļaušana elektroenerģijas obligātā iepirkuma komponentē, ko segtu visi elektroenerģijas lietotāji. Izvērtējot minēto risinājumu, tika secināts, ka tas palielinātu elektroenerģijas lietotāju izmaksas. Turklāt elektroenerģijas lietotāji jau tā sedz atbalsta saņēmējiem izmaksātā atbalsta izmaksas. Ņemot vērā minēto, tika izvēlēts risinājums par nodevas piemērošana elektroenerģijas ražotājiem.  Vidējais aprēķinātais nodevas apjoms nepārsniedz 0,3% no izmaksātā valsts atbalsta apjoma gadā. Saskaņā ar provizoriskajiem aprēķiniem nodevas īpatsvars no komersantam izmaksātā valsts atbalsta lielākajā daļā gadījumu nepārsniegs 1,3% no izmaksātā valsts atbalsta apjoma gadā. Paredzams, ka 1,3% īpatsvaru nodevas apjoms varētu pārsniegt tikai septiņiem no vairāk kā 300 elektroenerģijas ražotājiem. Turklāt šis īpatsvars ir mazāks, ja to attiecina pret visu elektroenerģijas ražotājam izmaksāto summu par iepirkto elektroenerģiju.  Atbilstoši aprēķiniem nodevas apjoms varētu pārsniegt 2000 *euro* 10 no vairāk kā 300 komersantiem, kuriem tiks piemērota enerģētikas nozares valsts atbalsta sistēmas darbības regulēšanas nodeva.  Ņemot vērā minēto, secināms, ka enerģētikas nozares valsts atbalsta sistēmas darbības regulēšanas nodevas apmērs un īpatsvars pret izmaksāto valsts atbalstu ir samērīgs un būtiski neietekmēs nodevas maksātāju saimniecisko darbību. Ņemot vērā minēto nodevas ieviešana atbilst Satversmes 105.pantam. Turklāt, ņemot vērā nodevas apmēru un potenciālo ietekmi uz nodevas maksātājiem, šāda nodeva ir uzskatāma par samērīgu salīdzinājumā ar ieguvumu, ko iegūs sabiedrība no pastiprinātas valsts atbalsta sistēmas kontroles un nepamatoti izmaksāto atbalsta maksājumu samazināšanas. Ņemot vērā arī salīdzinoši nelielo nodevas apmēru normatīvajā aktā netika paredzēts pārejas periods.  Lai precizētu Būvniecības valsts kontroles biroja nosaukumu un darbības jomu, tādejādi novēršot potenciāli maldinošu priekšstatu par iestādes darbības jomu, Ekonomikas ministrija papildus plāno veikt grozījumus Būvniecības likumā un ar to saistītajos Ministru kabineta noteikumos. Grozījumus plānots veikt 2020. gadā.  Likuma grozījumi stājas spēkā 2020. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ekonomikas ministrija, BVKB, elektroenerģijas ražotāji, kas saskaņā ar Elektroenerģijas tirgus likuma 28., 29., 30. pantu vai pārejas noteikumu 52. punktu pārdod elektroenerģiju obligātā iepirkuma ietvaros vai saskaņā ar Elektroenerģijas tirgus likuma 28.1 pantu saņem maksu par koģenerācijas stacijā uzstādīto elektrisko jaudu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam prognozējama pozitīva ietekme uz tautsaimniecību. Līdz ar enerģētikas politikas īstenošanas funkciju un uzdevumu nodošanu BVKB tiks centralizētas enerģētikas politikas īstenošanas atbalsta funkcijas un apvienotas saistītās funkcijas, padarot efektīvāku šo funkciju īstenošanu un valsts pārvaldi kopumā.  Tiesiskais regulējums palielina administratīvo slogu BVKB, kas saistīts ar līdz šim Ekonomikas ministrijas pārraudzībā esošo funkciju pārņemšanu, kā arī elektroenerģijas ražotājiem, kas saskaņā ar šā likuma 28., 29., 30. pantu vai pārejas noteikumu 52. punktu pārdod elektroenerģiju obligātā iepirkuma ietvaros vai saskaņā ar šā likuma 28.1pantu saņem maksu par koģenerācijas stacijā uzstādīto elektrisko jaudu, kam būs jānodrošina uz tiem attiecināmās nodevas nomaksa. |
| 3. | Administratīvo izmaksu monetārs novērtējums | Provizoriski administratīvās izmaksas par vairāk kā 2000 *euro* pieaugs 10 no vairāk kā 300 komersantiem, kuriem tiks piemērota enerģētikas nozares valsts atbalsta sistēmas darbības regulēšanas nodeva. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Enerģētikas nozares valsts atbalsta sistēmas darbības regulēšanas nodevas ieviešana ir viens no informatīvā ziņojuma rīcības virziena “Efektīva valsts atbalsta sistēmas kontrole” pasākumiem. Kā tas norādīts arī informatīvā ziņojuma Ievada daļā pasākumi rīcības virzienu ietvaros īstenojami, vērtējot to ietekmju kopsakarības un, izvērtējams, vai, veicot normatīvo aktu grozījumus, lai ieviestu šos pasākumus, vai kopsakarā ar citiem ieviešamajiem pasākumiem to raksturs kopumā ir atturošs un efektīvs un tie nav nesamērīgi. Ņemot vērā, ka pasākumu ieviešana nav paredzēta vienlaicīga, kā arī to, ka attiecīgajām izmaiņām iespējams piemērot pārejas periodus, katra jauna ierobežojuma vai prasību ieviešana vērtējama kontekstā ar līdz šim īstenotajiem pasākumiem. Enerģētikas nozares valsts atbalsta sistēmas darbības regulēšanas nodevas ieviešana ir pirmais no Ministru kabinetā izskatāmajiem jautājumiem, kas izriet no informatīvajā ziņojumā norādītā plāna, attiecīgi tā šobrīd nebūtu vērtējama kontekstā ar citiem plānotajiem pasākumiem, kas var arī netikt ieviesti. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru  2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 500 000 | 0 | 500 000 | 500 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 500 000 | 0 | 500 000 | 500 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevum | 0 | 0 | 0 | 410 000 | 0 | 351 000 | 351 000 |
| 2.1. valsts pamatbudžets | 0 | 0 | 0 | 410 000 | 0 | 351 000 | 351 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | +90 000 | 0 | +149 000 | +149 000 |
| 3.1. valsts pamatbudžets | 0 | 0 | 0 | +90 000 | 0 | +149 000 | +149 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Sākot ar 2020. gadu tiks piemērota enerģētikas nozares valsts atbalsta sistēmas darbības regulēšanas nodeva.  Ņemot vērā, ka valsts atbalsta sistēmas ietvaros izmaksātais atbalsts ir tieši proporcionāli atkarīgs no saražotās elektroenerģijas apjoma, kas ir atkarīgs no elektrostacijas uzstādītās elektriskās jaudas, kā arī, lai nodrošinātu vienkāršotu nodevas administrēšanas procesu, nodeva tiek piemērota par katru elektrostacijā uzstādīto jaudas vienību – kilovatu. Tā kā atsevišķām elektrostacijām tuvākajos gados tiesības uz valsts atbalsta saņemšanu beidzas, kā arī, pastiprinot elektrostaciju kontroli, pastāv iespēja, ka atsevišķas elektrostacijas zaudēs tiesības uz valsts atbalsta saņemšanu, nodevas likme ir aprēķināta ar rezervi, lai nosegtu attiecīgos izdevumus. Ņemot vērā minēto, paredzams, ka sākotnēji ieņemtais nodevas apjoms būs lielāks. Aprēķins nodevas ieņēmumiem ir sekojošos: 1 250 000 kW uzstādītās jaudas \* 0,40 *euro*/kW = 500 000 *euro*.  Elektroenerģijas obligātā iepirkuma uzraudzības īstenošanai BVKB ir nepieciešams finansējums 2020.gadā 410 000 *euro*, 2021.gadā un turpmāk ik gadu 351 000 *euro* apmērā (atlīdzībai, precēm un pakalpojumiem un kapitālizdevumiem). Minētais finansējumus tiks ieplānots Ekonomikas ministrijas jaunajā apakšprogrammā 29.06.00 "Enerģētikas jautājumu administrēšana".  Detalizēts izdevumu aprēķins ir pievienots informatīvā ziņojuma “Par enerģētikas politikas administrēšanas funkciju nodošanu Būvniecības valsts kontroles birojam” pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Elektroenerģijas obligātā iepirkuma uzraudzībai BVKB ir nepieciešamas 11 amata vietas, kas tiks nodrošinātas kopējā Ekonomikas ministrijas resora ietvaros. | | | | | | |
| 8. Cita informācija | Likumprojektā paredzētie ieņēmumi no valsts nodevas par enerģētikas nozares valsts atbalsta sistēmas darbības regulēšanu un BVKB nepieciešamie izdevumi elektroenerģijas obligātā iepirkuma uzraudzības īstenošanai ir iekļauti likumprojektā “Par valsts budžetu 2020.gadam” un likumprojektā “Par vidēja termiņa budžeta ietvaru 2020., 2021. un 2022.gadam”.  Likumprojekts ir skatāms vienlaicīgi ar likumprojektiem “Grozījumi Energoefektivitātes likumā”, “Grozījumi Enerģētikas likumā” un “Grozījumi likumā “Par zemes dzīlēm”. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nepieciešami grozījumi tālāk minētājos tiesību aktos.  **Saistītie tiesību akti**   * + - * Būvniecības likums (2020.gadā plānots veikt grozījumus attiecībā uz Būvniecības valsts kontroles biroja nosaukumu atbilstoši jaunajām funkcijām)       * Energoefektivitātes likums;       * Enerģētikas likums;       * Likums “Par zemes dzīlēm”;       * Ministru kabineta 2016. gada 11. oktobra noteikumi Nr. 668 “Energoefektivitātes monitoringa un piemērojamā energopārvaldības sistēmas standarta noteikumi;       * Ministru kabineta 2017. gada 25. aprīļa noteikumi Nr. 226 “Energoefektivitātes pienākuma shēmas noteikumi”;       * Ministru kabineta 2016. gada 11. oktobra noteikumi Nr. 669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu”;       * Ministru kabineta 2017. gada 11. aprīļa noteikumi Nr. 202 “Noteikumi par energoefektivitātes nodevas apmēru un tās aprēķināšanas, piemērošanas, maksāšanas un kontroles kārtību”;       * Ministru kabineta 2016. gada 26. jūlija noteikumi Nr. 487 “Uzņēmumu energoaudita noteikumi”;       * Ministru kabineta 2014. gada 30. septembra noteikumi Nr. 576 “Būvniecības valsts kontroles biroja nolikums”;       * Ministru kabineta 2015. gada 14. jūlija noteikumi Nr. 395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam”;       * Ministru kabineta 2010. gada 16. marta noteikumi Nr. 262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”;       * Ministru kabineta 2009. gada 10. marta noteikumi Nr. 221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”;       * Ministru kabineta 2009. gada 11. augusta noteikumi Nr. 883 “Noteikumi par atļaujām elektroenerģijas ražošanas jaudu palielināšanai vai jaunu ražošanas iekārtu ieviešanai”;       * Ministru kabineta 2017. gada 14. februāra noteikumi Nr. 86 “Elektroenerģijas izcelsmes apliecinājumu saņemšanas kārtība”;       * Ministru kabineta 2011. gada 12. aprīļa noteikumi Nr. 286 “Kārtība, kādā komersanti nodrošina un sniedz drošības rezervju pakalpojumu valsts naftas produktu (degvielas) drošības rezervju izveidei noteiktā apjomā”;       * Ministru kabineta 2011. gada 14. jūnija noteikumi Nr. 450 “Noteikumi par valsts naftas produktu rezervju apmēru, apmēru, kādā maksājama valsts nodeva par drošības rezervju uzturēšanu, kā arī tās aprēķināšanas, maksāšanas un administrēšanas kārtību”;       * Ministru kabineta 2015. gada 22. decembra noteikumi Nr. 805 “Noteikumi par ogļūdeņražu meklēšanu, izpēti un ieguvi”;       * Ministru kabineta 2000. gada 26. septembra noteikumi Nr. 332 “Noteikumi par benzīna un dīzeļdegvielas atbilstības novērtēšanu”;       * Ministru kabineta 2005. gada 18. oktobra noteikumi Nr. 772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”;       * Ministru kabineta 2002. gada 28. maija noteikumi Nr. 218 “Noteikumi par enerģētikas informācijas sistēmu”;       * Ministru kabineta 2010. gada 16. marta noteikumi Nr. 248 “Kārtība, kādā komersanti sniedz informāciju par degvielas mazumtirdzniecības cenām”;       * Ministru kabineta 2011. gada 19. aprīļa noteikumi Nr. 312 “Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā”;       * Ministru kabineta 2017. gada 25. aprīļa noteikumi Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu”;       * Ministru kabineta 2016. gada 12. jūlija noteikumi Nr. 459 “Aizsargātā lietotāja tirdzniecības pakalpojuma sniegšanas, obligātā iepirkuma komponentes un sadales sistēmas pakalpojuma kompensēšanas kārtība”. |
| 2. | Atbildīgā institūcija | Ekonomikas ministrija |
| 3. | Cita informācija | Attiecībā uz Likumprojekta 4.pantā paredzētā 31.1 panta sestajā un astotajā daļā minēto deleģējumu jauni Ministra kabineta noteikumi izstrādāti netiks, bet tiks veikti grozījumi esošajos normatīvajos aktos (Ministru kabineta 2010. gada 16. marta noteikumos Nr. 262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” un Ministru kabineta 2009. gada 10. marta noteikumos Nr. 221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
|  | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par plānotajām izmaiņām, tostarp nodevas ieviešanu, sabiedrība ir informēta ar Ministru kabinetā apstiprināto informatīvo ziņojumu.  Priekšlikums nodevas ieviešanai ar likumprojektu “Grozījumi Elektroenerģijas tirgus likumā” (Nr: 77/Lp13) 2.lasījumā tika apstiprināts Saeimā 2019.gada 8.jūlijā. Ar šo likumprojektu tiek piedāvāts samazināts nodevas apmērs, tādējādi radot labvēlīgākus apstākļus komersantiem, uz kuriem šī nodeva attieksies. |
| 2. | Sabiedrības līdzdalība projekta izstrādē | Par plānotajām izmaiņām, tostarp nodevas ieviešanu, sabiedrība ir informēta ar Ministru kabinetā apstiprināto informatīvo ziņojumu.  Priekšlikums nodevas ieviešanai ar likumprojektu “Grozījumi Elektroenerģijas tirgus likumā” (Nr: 77/Lp13) 2. lasījumā tika apstiprināts Saeimā 2019. gada 8. jūlijā. Ar šo likumprojektu tiek piedāvāts samazināts nodevas apmērs, tādējādi radot labvēlīgākus apstākļus komersantiem, uz kuriem šī nodeva attieksies. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paredz enerģētikas politikas jautājumu administrēšanas funkciju nodošanu BVKB, tādējādi efektivizējot valsts pārvaldi un centralizējot atbalsta funkcijas. Likumprojekts neparedz jaunu institūciju izveidi vai esošu institūciju likvidāciju. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretārs Ē.Eglītis

1. Ekonomikas ministrijas 2017.gada 30.oktobra ziņojums “Par izvērtējuma rezultātiem, plānoto rīcību un nepieciešamajām izmaiņām normatīvajos aktos, saistībā ar masu medijos izskanējušajām bažām, ka vairāki uzņēmumi varētu būt krāpušies ar atļaujām elektroenerģijas ražošanai obligātajā iepirkumā”, skatīt: https://em.gov.lv/files/attachments/OIK\_Zinojums\_31.10.pdf [↑](#footnote-ref-1)